Danko, Andrej, podpredseda NR SR (2024-06-14):
Tým vyhlasujem všeobecnú rozpravu za skončenú. Chce sa k rozprave vyjadriť ešte navrhovateľ? Nie. Chce sa vyjadriť spravodajkyňa? Nie. Prerušujem rokovanie o tomto bode programu a nasleduje prvé čítanie o návrhu poslancov Simony Petrík a Dávida Deja na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa dopĺňa zákon č. 131/2002 Z. z. o vysokých školách v znení a doplnení niektorých zákonov. 	Návrh zákona je uvedený tlač 337, návrh na prerokovanie výborom je 337. Dávam slovo poslankyni Petrík, aby zákon uviedla. (Reakcia z pléna.) Takže pani poslankyňa avizuje, že tu chýba spravodajkyňa. Takže môžem povedať, že tento bod prepadá, pani poslankyňa? Takže pokračujem v rozprave, v rokovaní prvým čítaním poslankyne Jurík a Dávida Deja. Pán poslanec, môžem to uviesť? (Reakcia z pléna.) Aj to prepadá. Dobre, takže bod prepadol. Malo by nasledovať čítanie, kolegovia z PS, pani poslankyňa Plaváková, Števulová a Prostredník. To môžem uviesť? (Reakcia z pléna.) Opäť by malo nasledovať čítanie Jurík, Plaváková, Szabó, takisto pán poslanec Dubéci. Môžem? Asi si to žiada zmenu rokovacieho poriadku. Pristúpime k prvému čítaniu návrhu poslancov Záborskej, Vašečku... pán poslanec, môžem? ... na vydanie zákona o príspevku pre tehotné absolventky štúdia. Ani... aj spravodajkyňa je tu, áno? Škopová. (Reakcia z pléna.) A kto ju zastúpi? (Reakcia z pléna.) Tak viete, dobre, tak, pán poslanec, ja dávam krátku prestávku do 10.40 h a overme si teda zastúpenie spravodajkyne, lebo to nie je celkom moja povinnosť, dobre? (Reakcia z pléna.) Dobre? Veď nech sa páči. Predpokladám, že máte schválených náhradníkov, takže ja nemôžem nič viac urobiť, pán poslanec. Je to vo vašich rukách. Máme krátku prestávku. Dáme vám, ja neviem, päť minút, keď si to overíte. Takže krátka prestávka do 10.42 h. (K predsedajúcemu pristúpil poslanec Vašečka a krátko sa s ním rozprával mimo mikrofónu.) Dobre, tak pán poslanec avizoval, že tento bod prepadá. Nie je tam zástupca a nie sú tu poverení spravodajcovia. Takže pokračujeme v prerušenej rozprave v prvom čítaní o návrhu poslancov Vašečku, Záborskej na vydanie zákona, ktorým sa dopĺňa školský zákon, tlač 43. Pán poslanec Šmilňák by tu mal byť a pán poslanec Vašečka. Takže prosím poslanca Vašečku, aby zaujal miesto určené pre navrhovateľa, a spravodajcu z výboru pre vzdelávanie, vedu, mládež a šport a takisto poslanca Šmilňáka, aby zaujal miesto určené pre spravodajcov. S faktickými poznámkami na vystúpenie poslanca Prostredníka z piatka 26. apríla boli prihlásení, poprosím technikov, ak majú možnosť mi to hodiť na tabuľu. (Predsedajúci prevzal hovor na internej linke.) Takže, páni poslanci a poslankyne v sále, ak ste boli prihlásení na vystúpenie pána Prostredníka faktickou poznámkou, ste niekto v sále, ktorí by ste chceli reagovať na vystúpenie pána Prostredníka faktickou? Ak nie, konštatujem, že tí, ktorí boli prihlásení, nie sú v sále a pokračujeme písomne prihlásenými rečníkmi do rozpravy. Poslankyňa Plaváková, nie je v sále. Pripraví sa poslankyňa Jurík za Progresívne Slovensko. Ani tá nie je v sále. Takže sa pýtam, či chce niekto vystúpiť v rozprave ústne. (Reakcia z pléna.) Chcete to overiť, pani poslankyňa? Nemám tu, že ste písomne. Dobre, kto chce vystúpiť v rozprave ústne? Pani poslankyňa, ak ste bola písomne a chcete vystúpiť, nech sa páči. Uzatváram možnosť prihlásenia a prihlásené sú dve poslankyne, Kalmárová a Kosová. Nech sa páči. [Pokračovanie rokovania v prvom čítaní o návrhu poslancov Národnej rady Slovenskej republiky Richarda Vašečku a Anny Záborskej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 43.]